b"\n_START_ARTICLE_\nMontserrat Candini i Puig\n_START_SECTION_\nBiografia\n_START_PARAGRAPH_\nFormada a ESADE en funci\xc3\xb3 directiva a les organitzacions p\xc3\xbabliques i privades. Funcion\xc3\xa0ria de la Generalitat de Catalunya des de 1982, ha estat cap del gabinet del Conseller d'Agricultura de la Generalitat de Catalunya (1998-2000), Directora General de Patrimoni Natural i Medi F\xc3\xadsic (2000-2002), Directora del Programa de Pol\xc3\xadtica General de Muntanya (2002-2003). Directora del Pla de Dinamitzaci\xc3\xb3 Tur\xc3\xadstica de Santa Susanna (2003-2005). Tamb\xc3\xa9 ha estat secret\xc3\xa0ria del Comit\xc3\xa8 Nacional de CDC d'Infraestructures, Medi ambient i Habitatge (2003-2008)._NEWLINE_Actualment, i des de les eleccions generals del 2008 (legislatures 2008-2011 i 2011-2015), \xc3\xa9s portaveu adjunta del Grup Parlamentari Catal\xc3\xa0 de CIU al Senat, on tamb\xc3\xa9 \xc3\xa9s portaveu de la Comissi\xc3\xb3 de Foment i de les CCAA. A m\xc3\xa9s, des de les eleccions municipals de l'any 2011, \xc3\xa9s alcaldessa de Calella, c\xc3\xa0rrec que va renovar el 2015._NEWLINE_En el seu bagatge acad\xc3\xa8mic, a m\xc3\xa9s dels seus estudis de periodisme i la seva formaci\xc3\xb3 a ESADE, cal destacar tamb\xc3\xa9 un curs de postgrau en Ci\xc3\xa8ncia Pol\xc3\xadtica per la Universitat de Barcelona."